OpenLLM-France/wikimedia huggingface dataset:
# Warmen

Warmen és un grup de metal finlandès compost pel teclista Janne Viljami Wirman, també conegut amb el sobrenom de Warman. Janne és membre de Children of Bodom des de 1997, i l'any 2000 creà Warmen com a projecte musical personal basant-se en treballs instrumentals, que comptarien amb cantants convidats en comptades ocasions.
La primera formació de Warmen estava composta per Janne, el guitarrista Sami Virtanen i el bateria Mirka Rantanen. Aquesta alineació gravà i llançà exitosament el disc Unknown Soldier en el mateix any en què es va fundar el grup, amb la col·laboració de la cantant convidada Kimberly Goss (de Sinergy), el guitarrista Roope Latvala (de Sinergy i Children of Bodom) i el baixista Jari Kainulainen (exStratovarius, actualment Evergrey).
L'any següent, tant Lauri Porra (de Sinergy) com el guitarrista i germà de Janne, Antti Wirman (de Kotipelto) s'afegien al grup. Aquesta formació va gravar en el Warmen Productions Studio (ara conegut com a Beyond Abilities) l'àlbum Beyond Abilities, un disc speed metal que va rebre una bona acceptació per part dels crítics. Amb més presència i diversitat en les veus, aquest àlbum va fer ús del talent de Timo Kotipelto (de Stratovarius), Pasi Nykänen (de Throne of Chaos) i Kimberly Goss.
El seu tercer àlbum, Accept the Fact va aparèixer el juny de 2005.
El quart disc del grup, Japanese Hospitality va sortir a la venda el 26 d'agost de 2009.

## Membres

* Janne Viljami Wirman - teclat
* Antti Wirman - guitarra
* Mirka Rantanen - bateria
* Jyri Helko - baix

### Antics membres

* Sami Virtanen - guitarra
* Lauri Porra - baix

### Músics convidats

* Roope Latvala - guitarra
* Jari Kainulainen - baix
* Kimberly Goss - veu
* Timo Kotipelto - veu
* Pasi Nykänen - veu
* Alexi Laiho - veu
* Marko Vaara - veu
* Jonna Kosonen - veu
* Ralph Santolla - guitarra
* Fernando Abiera - violí

## Discografia
### Àlbums

* Unknown Soldier (2000)
* Beyond Abilities (2002)
* Accept the Fact (2005)
* Japanese Hospitality (2009)
* First of the Five Elements (2014)

### Recopilacions

* The Evil That Warmen Do (2010)

### Singles

* Alone (2001)
* Somebody's Watching Me (2005)
* They All Blame Me (2005)

## Enllaços externs

* Pàgina Oficial Arxivat 2021-03-01 a Wayback Machine.
# Warne (Carolina del Nord)

Warne és una comunitat no incorporada al comtat de Clay a l'estat estatunidenc de Carolina del Nord. L'any 2000, tenia 573 habitants en una superfície de 20,85 quilòmetres quadrats amb una densitat de població de 27,5 habitants per km².

## Referències

* ↑ «28909 ZIP Code Demographics & Rankings» (en anglès). [Consulta: 21 octubre 2018].
# Zebre (rugbi a 15)

Zebre (les Zebres en català) és una franquícia italiana de rugbi a 15 que està juga al Pro12 i la Copa d'Europa. Disputa els seus partits a dimicila al Estadio XXV Aprile a Parma. Creada l'any 1973, Zebre fou inicialment un club sobre invitació al nord-oest d'Itàlia. L'any 2012, agafa lloc de l'Aironi Rugby que era situat a Viadana el qual la llicència fou retirada per la Federació italiana per raó d'un dèficit financer.
# Zebrias keralensis

Zebrias keralensis és un peix teleosti de la família dels soleids i de l'ordre dels pleuronectiformes que es troba a les costes de l'Índia.

## Referències

* ↑ The Taxonomicon (anglès)
* ↑ FishBase (anglès)
# Zebrias fasciatus

Zebrias fasciatus és un peix teleosti de la família dels soleids i de l'ordre dels pleuronectiformes que es troba a les costes del nord-oest del Pacífic.

## Referències

* ↑ The Taxonomicon (anglès)
* ↑ FishBase (anglès)
# Wetmorella albofasciata

Wetmorella albofasciata és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba des de l'Àfrica oriental fins a les Hawaii, les Illes de la Societat i la Gran Barrera de Corall. També a les Illes Marshall (Micronèsia).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1983. Revision of the Indo-Pacific labrid fish genus Wetmorella. Copeia 1983(4):875-883.
* Schultz, L. P. & N. B. Marshall. 1954. A review of the labrid fish genus Wetmorella with descriptions of new forms from the tropical Indo-Pacific. Proceedings of the United States National Museum v. 103 (no. 3327): 439-447, Pl. 12.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wetterau

El Wetterau (en francès Wettéravie o Vettéravie de la que deriva el català Vetteràvia o Veteràvia) fou una regió alemanya medieval a la Francia Occidental (Francònia occidental) esmentada per primera vegada l'any 779 al Còdex de Lorsch, quan una dama de la noblesa de Meginburc Arilbach (ara Frankfurt-Nieder-Erlenbach) va llegar les seves propietats al proper monestir de Lorsch, al districte de Arilbach a Wetteraiba (Wetterau). El Wettergau va ser un dels districtes, que van ser administrats en el regne dels francs en nom del rei per comtes. A la regió hi ha les importants ciutats de Frankfurt am Main, Wetzlar, Gelnhausen i Friedberg. Històricament abraçava el Lahngau inferior, els dos Rheingau, el Maingau, Usingen, Wiesbaden, el comtat de Koenigstein, els dos comtats de Katzenelnbogen, el comtat d'Eppstein, el comtat d'Hanau, l'arquebisbat de Magúncia, Franckfurt del Main, Wetzlar, Hellenhaufen i Friedberg.
Amb la fi dels Hohenstaufen i amb l'extinció de la família dels Münzenberger el 1255, les diferents forces polítiques del Wetterau es van disputar el poder, sobretot les grans famílies dels comtes d'Hanau, d'Eppstein, de Falkenstein i d'Isenburg-Büdingen. Les elits burgeses van guanyar una major autonomia i en el segle xiii i XIV van sorgir les fires regionals i nacionals. A causa de la manca d'un poder hegemònic al Wetterau es va produir una accentuada regionalització. El 1422 la política de pau va portar a les primera agrupacions de cavallers de les ciutats, senyors i comtes del Wetterau. Aquestes unificacions va donar una identitat regional, que al seu torn va remarcar les diferències urbanes. Quatre elements caracteritzen la transició de l'època medieval a la modernitat al Wetterau:
* L'existència de quatre ciutats imperials lliures (de les quals només Frankfurt era rellevant)
* Una xarxa de nobles i cavallers, concentrats al castell imperial de Friedberg;
* Vint llinatges comtals
* Un nombre de dominis comuns de les ciutats (Friedberg, Kronberg, Falkenstein, Gelnhausen, Lindheim, Dorheim, Staden, Florstadt)
A la Dieta Imperial la bancada de Veteràvia era un dels quatre col·legis en què estaven repartits els comtes de l'Imperi.
La prosperitat del país fou afectada per la Guerra dels Trenta Anys, quan fou devastat per un i altra bàndol; les pèrdues de població de les ciutats de la zona foren espectaculars. Al final de l'Imperi la major part del país va quedar en mans del Gran Ducat de Hesse-Darmstadt.

## Referències

* Chisholm, Hugh, ed. 1911 de l'Encyclopædia Britannica (11e ed.). Cambridge University Press.
# Wetmorella tanakai

Wetmorella tanakai és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 3,7 cm de longitud total.

## Distribució geogràfica

Es troba a les Filipines i Indonèsia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E. & Kuiter, R.H. 2007. Wetmorella tanakai, a new wrasse (Perciformes: Labridae) from Indonesia and the Philippines. aqua International Journal of Ichthyology, 13 (1): 1-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Yafsoanita

La yafsoanita és un mineral de la classe dels òxids, que pertany al grup estructural del granat. Rep el seu nom del rus YAFSOAN, un acrònim per la Yakut Filial, Siberian Branch, Academy of Science de Sakhà, Rússia.

## Característiques

La yafsoanita és un òxid de fórmula química Ca₃Zn₃(TeO₆)₂ que va ser aprovat per l'Associació Mineralògica Internacional l'any 1981. Cristal·litza en el sistema isomètric formant cristalls cubooctaedrals o dodecaedrals, de 0,5 mil·límetres aproximadament. També se'n troba formant agregats esfèrics o radials. La seva duresa a l'escala de Mohs és 5,5.
Segons la classificació de Nickel-Strunz, la yafsoanita pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, latrappita, lueshita, natroniobita, perovskita, barioperovskita, lakargiïta, megawita, loparita-(Ce), macedonita, tausonita, isolueshita, crichtonita, davidita-(Ce), davidita-(La), davidita-(Y), landauita, lindsleyita, loveringita, mathiasita, senaita, dessauita-(Y), cleusonita, gramaccioliïta-(Y), diaoyudaoita, hawthorneita, hibonita, lindqvistita, magnetoplumbita, plumboferrita, yimengita, haggertyita, nežilovita, batiferrita, barioferrita, jeppeita, zenzenita i mengxianminita.

## Formació i jaciments

És un mineral molt rar en dipòsits d'or i quars que contenen tel·luri en dolomita-calcita. Sol trobar-se associada a altres minerals com: or, tiemannita, naumannita, clausthalita, altaïta, cinabri, orpiment, kuranakhita, dugganita rica en silici, cheremnykhita, kuksita, descloizita, calcita, quars i òxids de ferro. Va ser descoberta l'any 1981 al dipòsit d'or de Kuranakh, a Aldan (Sakhà, Districte Federal de l'Extrem Orient, Rússia). També se n'ha trobat a Moctezuma (Sonora, Mèxic), i a dues localitats dels Estats Units: Tombstone (Arizona) i Baker (Califòrnia).

## Referències

* ↑ «Yafsoanite» (en anglès). Mindat. [Consulta: 3 gener 2016].
* 1 2 «Yafsoanite» (en anglès). Handbook of Mineralogy. [Consulta: 3 gener 2016].
# Zaban

Zaban és el nom d'un noble longobard d'Itàlia de la segona meitat del segle vi. Era un cap militar probablement pagà, que va participar de manera versemblant en la invasió longobarda d'Itàlia del nord (568), dirigida pel rei Alboí, Zaban fou « dux » (duc) de la ciutat de Ticinum Pavia cap a 569/574.
Intentant potser construir-se el seu propi regne, per dues vegades almenys, Zaban va fer una incursió al sud-est de la Gàl·lia, devastant tot al seu pas abans de ser aturat a Burgúndia pel rei franc merovingi Guntram que el va rebutjar (574), forçant-lo a repassar els Alps.
Zaban va tornar a Itàlia, al seu ducat de Pavia, abans de tornar l'any següent amb dos altres ducs anomenats Amó i Rodan. Sembrant el terror a la regió de Grenoble, Valença, Manòsca, Ambrun i Riés, Zaban i els seus còmplices van patir tanmateix un seriós revés enfront d'un patrici enèrgic anomenat Mòmmol, probablement un gal·loromà al servei dels francs. El duc Amó va perdre la majoria de les seves tropes, no quedant-se-li més que 500 guerrers. Zaban i Amó decidiren retornar a Itàlia, seguits de prop per Rodan (575).

## Fonts

* Pau Diaca, Història dels Llombards.

## Enllaços externs

* (italià) Cronologia Arxivat 2011-02-19 a Wayback Machine.
# Xocolates Kinder

Kinder és el nom d'una marca comercial de productes infantils de xocolata de l'empresa Ferrero, que va ser llançada al mercat l'any 1968. Kinder en alemany significa nens. La marca comercial va néixer a una zona de parla alemanya de Suïssa com a empresa destinada a productes per a nens de 4 a 14 anys.
El 1968 l'empresa Kinder va crear la seva primera xocolatina pel mercat infantil. Cap al 1972, l'enginyer industrial suís Heiri Roth va tindre la idea d'introduir una joguina dintre un ou fet amb xocolata i el 1974 va aparèixer l'ou Kinder. L'any 1983 es van introduir les joguines desmuntades, que els nens haurien de muntar.

## Productes

* Kinder Chocolate: Barreta de xocolata amb crema de llet dintre de la barreta.
* Kinder Maxi: Igual que Kinder Chocolate però més gran.
* Kinder Sorpresa : Producte en forma d'ou amb una superfície interior recoberta de crema de llet.
* Kinder Happy Hippo: Producte en forma d'hipopòtam de neula farcit de crema de llet i crema d'avellana.
* Kinder Bueno : Barra de xocolata farcida de neula i crema de llet i avellana.
* Kinder Bueno White: Igual que Kinder Bueno però amb xocolata blanca.
* Kinder Schoko-Bons: Petits bombons en forma d'ou.
* Kinder Cereali: Xocolatina farcida de crema de llet i cereals.
* Kinder Delice: És un pastisset de "pa de pessic" de xocolata.
* Kinder Pingui: Pastís semblant al Kinder Delice però refrigerat.
* Kinder Sandwich de leche: Pastís de xocolata, llet i mel.

## Referències

* ↑ Histoire de Ferrero Arxivat 2017-01-02 a Wayback Machine. al web de Ferrero, 13 d'agost de 2013.
* ↑ Kinder Surprise : 40 ans de surprises chocolatées Arxivat 2015-04-02 a Wayback Machine., L'Echo Republicain, 28 de novembre de 2014
* ↑ (anglès) The surprising history of Kinder Surprise eggs Arxivat 2013-07-04 a Wayback Machine. Wokanroll, 13 d'agost de 2013.
* ↑ Quatre décennies de Kindermania, journaldesfemmes.com, 24 de juliol de 2014.

## Enllaços externs

* Pàgina web de la marca (anglès)
# Xocolata de les forces armades dels Estats Units

La xocolata de les forces armades dels Estats Units ha format part de les racions estàndards de les forces armades dels EUA des de 1937 i se subministra a les tropes com a part de les racions de camp bàsiques.
Les racions de xocolata responien a dos propòsits: com a estimulant i per la seva alta capacitat energètica, i com a ració d'emergència amb dimensions de butxaca. Les racions de xocolata militars es fan sovint en lots especials a les especificacions militars per a pes, mida i resistència. La majoria de la xocolata subministrada al personal militar és produïda per la Companyia Hershey.

## La xocolata com a estimulant

Quan és proporcionada com a estimulant moral, la xocolata militar no és diferent de les barres normals, en gust i composició. Tanmateix, s'envasen o presenten de manera diferent. La ració de la Segona Guerra Mundial incloïa una barra de xocolata dolça d'Hershey, però en comptes de ser prima i plana com és habitual, era una barra rectangular gruixuda quadrada a cada extrem.

## La xocolata com a ració de camp d'emergència

Quan és proporcionada com a ració de camp d'emergència, la xocolata militar és molt diferent de les barres normals. Com que es proporcionava com a font alimentària d'emergència ràpida, els oficials creien que no havia de temptar a que els soldats el consumissin abans que ho necessitessin i per això no tenien en compte tant el sabor com la seva resistència a les temperatures. Però com que es feien intents de millorar també el sabor, les xocolatines resistents al calor mai van rebre males crítiques. Les xocolatines de ració d'emergència es feien amb alts valor d'energia, eren fàcils de portar i resistien altes temperatures.
La resistència a les altes temperatures era extremadament important, atès que la infanteria operava a l'exterior, a vegades en condicions tropicals o desèrtiques, amb les barres a les seves butxaques contra els seus cossos. Aquestes condicions farien fondre's qualsevol xocolatina normal als pocs minuts.

## Enllaços externs

* Hershey Archives — Ration D Bar Arxivat 2018-10-01 a Wayback Machine.
* Hershey Archives — Història de la Tropical Bar Arxivat 2018-10-01 a Wayback Machine.
* El Preu de la Llibertat: Els Americans a la Guerra Arxivat 2011-07-24 a Wayback Machine. — Exhibició de l'Institut Smithsonian presentant la Barra Tropical de Hershey
* El 69è Batalló de Tancs — Un veterà del Vietnam critica la Tropical Bar
# Xocomecatlita

La xocomecatlita és un mineral de la classe dels sulfats. Rep el seu nom del Nahua xocomecatl, raïm, en al·lusió a la seva ocurrència en grups d'esfèrules de color verd. Va ser descoberta l'any 1974 a la mina Bambollita, Moctezuma, Sonora, Mèxic.

## Característiques

La xocomecatlita és un tel·lurat de coure amb fórmula Cu₃(TeO₄)(OH)₄. Cristal·litza en el sistema ortoròmbic formant agregats de cristalls radials, esferulítics o botrioides. La seva duresa a l'escala de Mohs és de 4.
Segons la classificació de Nickel-Strunz, la xocomecatlita pertany a «07.BB: Sulfats (selenats, etc.) amb anions addicionals, sense H₂O, amb cations de mida mitjana» juntament amb els següents minerals: caminita, hauckita, antlerita, dolerofanita, brochantita, vergasovaita, klebelsbergita, schuetteita, paraotwayita, pauflerita i grandviewita.

## Referències

* ↑ «Xocomecatlite» (en anglès). Mindat. [Consulta: 22 juliol 2015].
# Zlobovka

Zlobovka (en rus: Злобовка) és un poble de l'óblast de Saràtov, a Rússia, segons el cens del 2010 tenia 2 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Zliechov

Zliechov és un poble i municipi d'Eslovàquia que es troba a la regió de Trenčín.
La primera menció escrita «Zlieho » data del 1272. La principal activitat del poble era l'agricultura. Al segle xviii un grup de bufadors de vidre de Bohèmia s'hi va establir i crear una fàbrica de vidre.

## Llocs d'interès

L'església dedicada a Llorenç, del 1480.

## Referències

* ↑ «Trenčiansky kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
* ↑ «História obce» (en eslovac). [Consulta: 28 gener 2024].
* ↑ Zliechov, Rímskokatolícka cirkev-Farnosť. «O farnosti | Farnosť Zliechov - Biskupstvo Nitra» (en eslovac). [Consulta: 28 gener 2024].
# Yan Hui

    Avís: va existir un deixeble de Confuci amb el nom de Yan Hui.
Yan Hui (xinès simplificat: 颜辉; xinès tradicional: 顏輝; pinyin:Yán Huī), també conegut com a Yen Hue i Qiuyue, fou un pintor xinès que va viure sota la dinastia Yuan. No es coneixen les dates exactes del seu naixement ni de la seva mort. Yan era originari de Ji'an, província de Jiangxi (altres fonts indiquen Jiangshan). Probablement va néixer a finals del segle xiii però com artista va ser actiu el segle xiv. Va viure, doncs, sota les darreries de la dinastia Song i a començaments de la Yuan.
Yan Hui va destacar com a pintor de figures humanes i fantasmagòriques i temes budistes i taoistes. Sovint pintava dimonis, Immortals i sants budistes. Les seves pintures mostren profundes pinzellades i els rostres solen tenir tocs de color. Va influir en Liu Songnian, considerat un seguidor seu, Entre les seves obres destaquen:”Processó a la nit del Festival de les Llanternes”, ”Guanyin en la roca”, "Zhongshan surt a caçar", "Li Xianxiang" i "Juga el mono". Hi ha pintures seves al Museu d'Art d'Atami, al Museu del Palau de Pequín, al Museu Nacional del Palau de Taipei, a la Nelson Gallery of Art de Kansas i al Temple Rokuô-in de Kyoto. Al Japó es conserven algunes de les seves millors obres.

## Bibliografia

* The Ashgate Research Companion to Monsters and the Monstrous d'Asa Simon Mittman i Peter J. Dendle. Pàg. 235.
* The Art Book of Chinese Paintings. Editorial Long River Press
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249.

## Referències

* ↑ «Yan Hui Brief Biography». Arxivat de l'original el 2008-10-14. [Consulta: 11 juliol 2008].
* ↑ Font: arts.cultural-china
* ↑ Font: Freer Gallery of Art
* ↑ A. S. Mittman i P. Dendle

## Enllaços externs

* http://arts.cultural-china.com/en/77Arts6733.html Arxivat 2015-05-03 a Wayback Machine.
# Zalpuwa

Zalpuwa era un regne i una ciutat de la que es té constància des del segle XVII aC, que inicialment es creia situada vora el Llac de la Sal (Llac Tuz), i després, per un text trobat, es va situar més al nord, a la vora de la mar Negra.
D'aquest regne n'era sobirà després del 1800 aC Uhna, al que va succeir el seu fill Huzziyas o Khuzziya. Uhna va envair Nesa, i els habitants de Zalpuwa es van emportar el déu Sius, patró d'aquella cuitat. Quan regnava Huzziyas, Anitta, rei de Kussara, va ocupar la ciutat, va recuperar Sius i el va tornar a Nesa. Poc després Zalpuwa es va incorporar a l'Imperi hitita.
Probablement cal relacionar Zalpuwa amb la ciutat de Zalpa. Els kashka van ocupar i saquejar la ciutat de Zalpuwa en temps del rei Arnuwandas I.

## Reis

* Uhna
* Huzziyas

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 21. ISBN 8446022532.

## Enllaços externs

* Imperi Hitita (anglès)
# Zalípie

Zalípie (en rus: Залипье) és un poble del krai de Krasnoiarsk, a Rússia, segons el cens del 2010 tenia 467 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Ànkerskaia

Ànkerskaia (en rus: Анкерская) és un poble de la República de Komi, a Rússia, segons el cens del 2010 tenia 20 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Zhang Zhung

Zhang Zhung fou el nom d'un poble nòmada de l'Àsia central, que posteriorment van esdevenir el poble tibetà i la primera civilització d'allí. També se'ls anomena Shang Shung. La seva religió, el bön, ha influït en el budisme de la zona. Es troben restes d'aquest poble des de l'edat de ferro i sembla que en el seu apogeu va arribar a tenir 18 regnes diferents. Ocuparen la regió de l'oest i nord-oest de l'altiplà del Tibet i van prosperar del 500 aC fins a 625 dC.

## Societat

Mostraven armaments de metall i tenien una cultura eqüestre destacable. Arribaren a establir fortes relacions amb altres cultures d'Euràsia. Quant a la religió tingueren una pràctica ritualítica rica relativament uniforme i normalitzada, on els reis i sacerdots dominaven els llocs socials del poder.

## Arquitectura

Tenien una gran preocupació per la defensa. Construïren ciutadelles, estructures residencials d'elit de pedra amb volades, temples, i necròpolis amb pilars de pedra.

## Referències

* 1 2 3 4 «Archaeologist explores the first civilization of ancient Tibet». Popular archeaology, 10-08-2015 [Consulta: 15 agost 2015].